Philae (lander)
Philae (/ˈfaɪliː/ ili /ˈfiːleɪ/) je robotizovani lander Evropske svemirske agencijeu pratnji svemirske letjelice Rosetta sve do njenog slijetanja na kometu 67P/Čurjumov–Gerasimenko, više od deset godina nakon napuštanja Zemlje. Dana 12. novembra 2014., letjelica je uspjela da mehko sleti na nukleus komete. Njeni instrumenti su napravili prve snimke sa površine komete. Philae se nadgleda i upravlja iz DLR Lander Control Center u Kölnu, Njemačka. Nekoliko instrumenata na Philae je sačinilo direktnu analizu komete, vraćajući podatke na analizu i određivanje sastava površine. Dana 15. novembra 2014., Philae je ušao u sigurnosni režim rada, ili hibernaciju, nakon što su mu se ispraznile baterije zbog smanjenog dotoka sunčeve svjetlosti i nepovoljne orijentacije svemirske letjelice na neplaniranom mjestu slijetanja. Kontrolori misije se nadaju da će dodatna sunčeva svjetlost na sunčevim panelima u augustu 2015. biti dovoljna za ponovno funkcionisanje lendera. Dana 13. juna 2015., Philae je počeo ponovno komunicirati sa Rosetta-om.